
DR.30.11.2021 17 

 
Tuan Haji Ahmad bin Hassan [Papar]: Terima kasih Tuan Yang di-Pertua.  

Masalah yang dihadapi oleh Yang Berhormat Kangar sama dengan masalah yang 
dihadapi oleh daerah Papar di mana sekolah rendahnya, sekolah menengahnya memang 
sudah ada.  Akan tetapi murid tahun demi tahun bertambah tetapi sekolah masih lagi tidak 
bertambah.  Jadi, ada juga sekolah-sekolah yang mengadakan dua sesi, pagi dan petang.  
Ini menunjukkan sekolah itu tidak cukup bilik darjah.   

Jadi, saya ingin mengajukan kepada Yang Berhormat Menteri, kalau boleh 
bagilah penambahan sekolah atau kalau tidak pun, kalau boleh bagilah peruntukan untuk 
membaik pulih sekolah-sekolah yang mana rosak, darjah-darjah yang rosak supaya kita 
dapat gunakan darjah-darjah ini untuk kegunaan pelajar-pelajar.  Terima kasih. 

Timbalan Yang di-Pertua [Dato’ Mohd Rashid Hasnon]: Terima kasih Yang 
Berhormat Papar, sila Yang Berhormat Menteri. 

Datuk Dr. Mohd Radzi bin Md. Jidin: Terima kasih Yang Berhormat Papar.  
Saya ambil maklum apa yang dibangkitkan oleh Yang Berhormat. Sepertimana yang saya 
jelaskan kepada Yang Berhormat Kangar tadi, kita memang lihat keadaan dan keperluan. 
Sekiranya terdapat keperluan kita akan susun ikut priority yang mana akan mendapat 
tumpuan terlebih dahulu khususnya sekolah di kawasan yang terlalu padat. Sebagai 
contoh, ada sekolah di kawasan terlalu padat, ini kita cuba selesaikan dan kita lihat juga 
tentang penyelenggaraan sekolah-sekolah yang perlu diselenggarakan, kita akan cuba 
selenggarakan sebaik mungkin. 

Tuan Haji Ahmad bin Hassan [Papar]: Yang Berhormat Menteri, terutamanya 
Sekolah SK Kinarut. 

Tuan Steven Choong Shiau Yoon [Tebrau]: Tuan Yang di-Pertua, tidak ada 
soalan daripada pihak kerajaan.  Soalan daripada pihak kerajaan tidak ada? 

Timbalan Yang di-Pertua [Dato’ Mohd Rashid Hasnon]: Pertanyaan telah 
dijawab Yang Berhormat Menteri. Pertanyaan seterusnya, saya ingin menjemput Yang 
Berhormat Dato’ Haji Ahmad Nazlan bin Idris, Yang Berhormat Jerantut. 

Dato’ Haji Ahmad Nazlan bin Idris [Jerantut]: Assalamualaikum warahmatullahi 
wabarakatuh, terima kasih Tuan Yang di-Pertua.  Izinkan saya menyampaikan serangkap 
pantun. 

 Harga barangan naik menggila, 
  Rakyat terhimpit tidak terhingga, 
 Tuan Yang di-Pertua sentiasa mesra bila-bila, 
  Soalan Jerantut nombor tiga. 

 

3. Dato’ Haji Ahmad Nazlan bin Idris [Jerantut] minta Menteri Pelancongan, Seni 
dan Budaya menyatakan jenis bantuan yang diberikan kepada pengusaha pusat 
pelancongan yang terkesan dengan masalah wabak COVID-19 agar mereka boleh 
membuka kembali perniagaan mereka. 

  
Timbalan Menteri Pelancongan, Seni dan Budaya [Datuk Seri Dr. Santhara]:  

Terima kasih Yang Berhormat Jerantut atas pertanyaan tersebut.  Tuan Yang di-Pertua, 
sebelum saya meneruskan jawapan, izinkan saya untuk menjawab soalan Yang 
Berhormat Jerantut ini bersekali dengan pertanyaan Yang Berhormat Padang Serai, 
nombor 15 pada hari ini kerana ia turut menyentuh perkara yang sama. 

Tuan Yang di-Pertua, kerajaan telah melaksanakan beberapa pakej rangsangan 
ekonomi seperti: 

(i) PENJANA iaitu pada bulan Jun 2020; 

(ii) PEMERKASA pada 17 Mac 2021; 

(iii) PEMULIH pada 28 Jun 2021; dan  

(iv) PEMERKASA Plus pada 31 Mei 2021. 



Tuan Haji Ahmad bin Hassan [Papar]: Terima kasih Tuan Yang di-Pertua. Masalah yang dihadapi oleh Yang Berhormat Kangar sama dengan masalah yang dihadapi oleh daerah Papar di mana sekolah rendahnya, sekolah menengahnya memang sudah ada. Akan tetapi murid tahun demi tahun bertambah tetapi sekolah masih lagi tidak bertambah. Jadi, ada juga sekolah-sekolah yang mengadakan dua sesi, pagi dan petang. Ini menunjukkan sekolah itu tidak cukup bilik darjah. Jadi, saya ingin mengajukan kepada Yang Berhormat Menteri, kalau boleh bagilah penambahan sekolah atau kalau tidak pun, kalau boleh bagilah peruntukan untuk membaik pulih sekolah-sekolah yang mana rosak, darjah-darjah yang rosak supaya kita dapat gunakan darjah-darjah ini untuk kegunaan pelajar-pelajar. Terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Papar, sila Yang Berhormat Menteri. Datuk Dr. Mohd Radzi bin Md. Jidin: Terima kasih Yang Berhormat Papar. Saya ambil maklum apa yang dibangkitkan oleh Yang Berhormat. Sepertimana yang saya jelaskan kepada Yang Berhormat Kangar tadi, kita memang lihat keadaan dan keperluan. Sekiranya terdapat keperluan kita akan susun ikut priority yang mana akan mendapat tumpuan terlebih dahulu khususnya sekolah di kawasan yang terlalu padat. Sebagai contoh, ada sekolah di kawasan terlalu padat, ini kita cuba selesaikan dan kita lihat juga tentang penyelenggaraan sekolah-sekolah yang perlu diselenggarakan, kita akan cuba selenggarakan sebaik mungkin. Tuan Haji Ahmad bin Hassan [Papar]: Yang Berhormat Menteri, terutamanya Sekolah SK Kinarut. Tuan Steven Choong Shiau Yoon [Tebrau]: Tuan Yang di-Pertua, tidak ada soalan daripada pihak kerajaan. Soalan daripada pihak kerajaan tidak ada? Timbalan Yang di-Pertua [Dato' Mohd Rashid Hasnon]: Pertanyaan telah dijawab Yang Berhormat Menteri. Pertanyaan seterusnya, saya ingin menjemput Yang Berhormat Dato' Haji Ahmad Nazlan bin Idris, Yang Berhormat Jerantut. Dato' Haji Ahmad Nazlan bin Idris [Jerantut]: Assalamualaikum warahmatullahi wabarakatuh, terima kasih Tuan Yang di-Pertua. Izinkan saya menyampaikan serangkap pantun. Harga barangan naik menggila, Rakyat terhimpit tidak terhingga, Tuan Yang di-Pertua sentiasa mesra bila-bila, Soalan Jerantut nombor tiga. 3. Dato' Haji Ahmad Nazlan bin Idris [Jerantut] minta Menteri Pelancongan, Seni dan Budaya menyatakan jenis bantuan yang diberikan kepada pengusaha pusat pelancongan yang terkesan dengan masalah wabak COVID-19 agar mereka boleh membuka kembali perniagaan mereka. Timbalan Menteri Pelancongan, Seni dan Budaya [Datuk Seri Dr. Santhara]: Terima kasih Yang Berhormat Jerantut atas pertanyaan tersebut. Tuan Yang di-Pertua, sebelum saya meneruskan jawapan, izinkan saya untuk menjawab soalan Yang Berhormat Jerantut ini bersekali dengan pertanyaan Yang Berhormat Padang Serai, nombor 15 pada hari ini kerana ia turut menyentuh perkara yang sama. Tuan Yang di-Pertua, kerajaan telah melaksanakan beberapa pakej rangsangan ekonomi seperti: (i) PENJANA iaitu pada bulan Jun 2020; (ii) PEMERKASA pada 17 Mac 2021; (iii) PEMULIH pada 28 Jun 2021; dan (iv) PEMERKASA Plus pada 31 Mei 2021.